NATOs fortjenstmedalje (engelsk: NATO meritorious service medal) for operativ og ikke-operativ innsats av militært eller sivilt personell, har blitt delt ut siden 2003. Medaljen er i sølv. Medaljebåndet er blått med hvite kantstriper besatt med smale gule og blå striper. Båndet er utstyrt med en spenne med innskriften «MERITORIOUS». Det tildeles omkring 150 medaljer i denne kategorien årlig.